 REPUBLIKA HRVATSKA

ŠIBENSKO-KNINSKA ŽUPANIJA

 **G R A D**  Š I B E N I K

 **Gradonačelnik**

KLASA: 112-10/24-01/12

URBROJ: 2182-1-03/1-24-1

Šibenik, 27. svibnja 2024.

Sukladno Nacionalnom planu za poticanje zapošljavanja, gradonačelnik Grada Šibenika objavljuje

**J A V N I P O Z I V**

**za prijavu kandidata za Program zapošljavanja osoba u Javnim radovima na području Grada Šibenika u 2024. godini - (5 izvršitelja/ica)**

Grad Šibenik kao inicijator i izvršitelj programa javnih radova iskazuje interes i potrebu za zapošljavanjem 5 (pet) osoba u Programu javnih radova za 2024. godinu.

Opis poslova: čišćenje javnih površina koje obuhvaća pranje pometanje javnih površina, sječa i čišćenje drveća i niskog raslinja, sanacija i čišćenje nerazvrstanih cesta na administrativnom području Grada Šibenika, obnova, održavanje i njega drveća, ukrasnog grmlja i drugog bilja, popravak i bojanje postojećih klupa, stolova i sl. na javnim površinama, uređenje, čišćenje i održavanje pothodnika, linijskog zelenila, dječjih igrališta, čišćenje i pometanje raznog otpada, čišćenje, pometanje i sakupljanje trave, posječenog korova, lišća, košnja i grabljanje zelenih površina, oblikovanje i uređenje krajolika i sl.

Prijave se dostavljaju u pisarnicu Grada Šibenika:

Grad Šibenik, Trg palih branitelja Domovinskog rata 1, 22000 Šibenik s naznakom „Prijava za javne radove“, u roku 8 dana od dana objave ovog poziva.

Uz prijavu na Javni poziv kandidati su dužni priložiti:

- zamolbu i životopis (vlastoručno potpisan),

- dokaz o hrvatskom državljanstvu (preslika važeće osobne iskaznice ili vojne iskaznice ili

 putovnice, a ukoliko kandidat nema ni jednu od navedenih isprava, kao dokaz može priložiti

 presliku domovnice),

- dokaz o odgovarajućem stupnju obrazovanja (preslika svjedodžbe),

- dokaz/uvjerenje iz evidencije Zavoda za zapošljavanje o statusu nezaposlene osobe,

- dokaz o postojanju posebnog statusa (npr. potvrda o statusu hrvatskog branitelja, odnosno

 djeteta i supružnika poginulog i nestalog hrvatskog branitelja)

- eventualno, uvjerenje o osposobljenosti za rad na siguran način na održavanju zelenih

 površina

Zapošljavanje uz podršku mjere aktivne politike zapošljavanja - mjera javni rad.

**Ciljane skupine:**

osobe u nepovoljnom položaju na tržištu rada, bez obzira na duljinu prijave u Evidenciji:

– roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva, hrvatski branitelji, djeca poginulih i nestalih hrvatskih branitelja.

**Podaci o plaći:**

za osobe sa stažem osiguranja: minimalna bruto II plaće u iznosu od 978,60 EUR.

za osobe bez staža osiguranja: minimalna bruto I plaće u iznosu od 840 EUR.

Trošak prijevoza u paušalnom mjesečnom iznosu od 20 EUR za osobe kojima je mjesto rada jednako mjestu prebivališta/boravišta. Ukoliko osobi mjesto rada nije jednako mjestu prebivališta/boravište, dodjeljuje se trošak prijevoza u paušalnom mjesečnom iznosu od 40 EUR.

„Prijavnica“ je dostupna na web stranici Grada Šibenika i u Pisarnici Gradske uprave.

Svi kandidati dužni su, na traženje Upravnog odjela za komunalne djelatnosti, dostaviti i dodatne dokaze o socijalnom statusu.

Javni poziv objavljuje se na web stranici Hrvatskog zavoda za zapošljavanje i web stranici Grada Šibenika.

Dostaviti: 1. Hrvatski zavod za zapošljavanje

 2. Oglasna ploča Grada Šibenika

 3. Web stranica Grada Šibenika ([www.sibenik.hr](http://www.sibenik.hr))

 4. Pismohrana – ovdje

 GRADONAČELNIK

 Željko Burić, dr.med.